CELEX: 32011R0259
Language: lv
Date: 2011-03-16 00:00:00
Title: Komisijas Regula (ES) Nr. 259/2011 ( 2011. gada 16. marts ), ar ko groza Komisijas Regulu (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē

17.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 70/31
            
         KOMISIJAS REGULA (ES) Nr. 259/2011
   (2011. gada 16. marts),
   ar ko groza Komisijas Regulu (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 143. pantu saistībā ar tās 4. pantu,
   tā kā:
   
               (1)
            
            
               5. pants Komisijas 2010. gada 20. jūlija Regulā (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (2) paredz komponentus, ar kuriem nosaka reprezentatīvās importa cenas, kas minētas Regulas (EK) Nr. 1234/2007 136. panta 2. punktā attiecībā uz Regulas (ES) Nr. 642/2010 2. panta 1. punktā minēto labību.
            
         
               (2)
            
            
               Lai gan Regulas (ES) Nr. 642/2010 2. panta 1. punkts un 5. panta 1. punkts attiecas uz augstākā labuma parastajiem kviešiem, minētas regulas III pielikumā iekļautas kotēšanas biržas un salīdzināmās šķirnes arī vidējas un zemas kvalitātes parastajiem kviešiem. Konsekvences labad ir lietderīgi no minētā pielikuma svītrot kotēšanas biržas un šķirnes vidējas un zemas kvalitātes parastajiem kviešiem.
            
         
               (3)
            
            
               Tāpēc attiecīgi jāgroza Regula (ES) Nr. 642/2010.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas sniegto atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 642/2010 III pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 16. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 187, 21.7.2010., 5. lpp.
   
      PIELIKUMS
      
         
            “III PIELIKUMS
            
               Kotēšanas biržas un salīdzināmās šķirnes
            
            
                        Produkts
                     
                     
                        Mīkstie kvieši
                     
                     
                        Cietie kvieši
                     
                     
                        Kukurūza
                     
                     
                        Citi lopbarības graudi
                     
                  
                        Standarta kvalitāte
                     
                     
                        Augsta
                     
                     
                         
                     
                     
                         
                     
                     
                         
                     
                  
                        Biržā kotētā salīdzināmā šķirne (tips/šķira)
                     
                     
                        
                           Hard Red Spring No 2
                        
                     
                     
                        
                           Hard Amber Durum No 2
                        
                     
                     
                        
                           Yellow Corn No 3
                        
                     
                     
                        
                           US Barley No 2
                        
                     
                  
                        Kotēšanas birža
                     
                     
                        
                           Minneapolis Grain Exchange
                        
                     
                     
                        
                           Minneapolis Grain Exchange (1)
                           
                        
                     
                     
                        
                           Chicago Board of Trade
                        
                     
                     
                        
                           Minneapolis Grain Exchange (2)
                           
                        
                     
                  
      
      
         (1)  Ja nav pieejamas kotācijas, ko var izmantot, lai aprēķinātu reprezentatīvo CIF importa cenu, tad izmanto FOB kotācijas, kuras ir publiski pieejamas ASV.
      
         (2)  Ja nav pieejamas kotācijas, ko var izmantot, lai aprēķinātu reprezentatīvo CIF importa cenu, tad izmanto reprezentatīvākās FOB kotācijas, kuras ir publiski pieejamas ASV.”